laion/Wikipedia-Exotic huggingface dataset:
פיטר פולס

פיטר פולס (נולד ב-6 בפברואר 1978) הוא מגיש טלוויזיה סלובני. פולס נולד בעיירה בצפון סלובניה, הוא ידוע כאחראי על הבידור ב-RTV, תחנת השידור הלאומית של סלובניה. מ-2010 הוא מנחה את סלובנייאן גוט טאלנט, הגרסה הסלובנית של America's Got Talent. הוא הגיש מספר פעמים את תוצאות הניקוד הסלובני באירוויזיון, ונודע בדרך הקומית בה הציג את הניקוד: ב-2003 סלובניה הייתה המדינה האחרונה להכריז על הצבעתה לפני שמוכתר הזוכה אז כשפולס הועלה לשידור הוא אמר "אני מבין שאתם מחכים לתוצאות אז הנה הדף שבו רשומות התוצאות קחו אותם והנה אני הולך" ונעלם לכמה שניות מהמסך. ב-2004 הוא נתן את שתים עשרה הנקודות לסלובניה, דבר לא אפשרי שכן מדינה לא יכולה להצביע בעד עצמה בתחרות, לאחר מכן תיקן שהצופים נתנו את מירב הנקודות לסרביה ומונטנגרו ב-2006 הוא הציע למנחה מריה מנונוס נישואין בשידור על ידי כך שלבש חולצה הרשום עליה "מריה התינשאי לי". ב-2007 ניסה לחכות את הזמרת שייצגה באותה שנה את סלובניה, אלנקה גוטר שהאיר בפנס גדול את פניו שכן הזמרת במהלך ביצוע שירה הקרינה פנס על פניה. ב-2008 הוא בירך את המנחים הסרבים בשפת מדינתם, ציין את אחוות מדינות יוגוסלביה לשעבר והמשיך לדבר בשפה לא רשמית כאילו מתבצעת שיחה בין חברים, דבר הלא נהוג בדרך כלל לבצע בטלוויזיה. ב-2009 הוא אמר שהשנה במקום בדיחות הוא יעמוד דקה דומייה לציון העובדה שסלובניה לא הפעילה לגמר התחרות שנתיים ברציפות, לאחר בערך ארבע עשרה שניות המנחה העירה לו שתשמח לשמוע את התוצאות. בנוסף הוא הנחה מספר פעמים את תחרות EMA דרכה נבחר נציג סלובניה לאירוויזיון. בתחילת 2012 החל להנחות את הגרסה הסלובנית של אקס פקטור וב-2017 נבחר להנחות את הגרסה הסלובנית של "רוקדים עם כוכבים". פיטר פולס, במסד הנתונים הקולנועיים IMDb (באנגלית)
תיכון איתן רמת גן ע"ש רפאל איתן

תיכון איתן רמת גן ע"ש רפאל איתן הוא בית ספר תיכון ארבע-שנתי במעמד מוכר שאינו רשמי בעיר רמת גן. בית הספר נוסד בשנת 1966 כתיכון מקצועי לבנים של רשת אורט ונודע בשם "אורט רמת גן". בטקס הפתיחה של בית הספר נאם ראש עיריית רמת גן דאז אברהם קריניצי. בשנת 1981 שונה שמו ל"קריית החינוך אורט" והוצעו בו מגמות כגון חשמל, מכניקה, מזכירות, אלקטרוניקה, חשבונאות, שרטוט, פקידות ויהלומים. לאורך שנות השמונים והתשעים היה זה בית הספר התיכון הגדול ברמת גן, עם למעלה מ-10 כיתות בשכבה. בשנת 2003 נקרא מחדש על שמו של רפאל איתן, הרמטכ"ל ה-11 של צה"ל, חבר הכנסת ושר בממשלות ישראל. נכון ל-2022, בבית הספר לומדים כ-160 תלמידים, בכיתות ט'-י"ב, עם בין 1–2 כיתות בשכבה. צוות המורים מונה כ-20 חברי סגל. את בית הספר מנהלת נועה אבניאל בר און. על מנהליו הקודמים ניתן למנות את ערן ירושלמי, עופר אילות ומירי ענני. תוכנית הלימודים במגמת תיירות ופנאי מותאמת לידע האקדמי ולתיירות במאה ה-21. נוסף על תעודת בגרות, מגמה זו מקנה גם הכשרה מקצועית לתעסוקה בענף התיירות, ומעודדת הגשמה של מטרות לאומיות הקשורות בפיתוח התיירות בישראל. המגמה מכשירה את תלמידיה להשתמש בטכנולוגיות מחשוב ותקשורת. התלמידים במגמה לומדים את מקצועות הבסיס לעולם המחשוב, דרך לימוד מערכות תקשורת, מערכות פתוחות, מערכות יישומים גרפיות, מערכות מידע וידע ומערכות קנייניות. הלימודים כוללים לימודים עיוניים ויישום החומר הנלמד באמצעות עבודה במעבדות תקשורת ומעבדות פירוק והרכבה וירטואליות ופיזיות. על התלמידים להגיש פרויקט במהלך לימודיהם ועבודת גמר בתום הלימודים. התלמידים לומדים עבודה עם מערכות ליצירת רשתות מחשבים ותקשורת וניהול מערכות תקשורת. משה שטרנפלד יצחק רחימוב סטלוס מטי יוגב מייק המל רפי ברקוביץ' כניסה לבית הספר ארון גביעים כניסה פטיו מדיה וקבצים בנושא תיכון איתן רמת גן ע"ש רפאל איתן בוויקישיתוף אתר האינטרנט הרשמי של תיכון איתן רמת גן ע"ש רפאל איתן טקס סיום מחזור י' של "קריית החינוך אורט", שנת 1991, סרטון באתר יוטיוב מאפייני מוסד באתר משרד החינוך אורט בנים רמת גן מחזור ראשון הוסרט על ידי עודד קירש תמונת מחזור ז' של קריית החינוך אורט, באתר "אורט רמת-גן מחזור ז' תשמ"ח 1988"
סנגמביה

סנגמביה הייתה קונפדרציה רופפת בין המדינה המערב אפריקאית סנגל ושכנתה גמביה אשר מוקפת כולה בסנגל מלבד רצועת חוף קטנה במערב המדינה. האיחוד המדיני בין שתי המדינות נכנס לתוקפו ב-1 בפברואר 1982 בעקבות הסכם שנחתם ביניהם ב-12 בדצמבר 1981. ובירתה של האיחוד החדש הייתה דקר. האיחוד היה אמור לקדם את שיתוף הפעולה בין שתי המדינות אולם הוא פורק על ידי סנגל ב-30 בספטמבר 1989 לאחר שגמביה סרבה להתקרב יותר לכיוון האיחוד המשותף. מדיה וקבצים בנושא סנגמביה בוויקישיתוף סנגמביה, באתר אנציקלופדיה בריטניקה (באנגלית) ערך זה הוא קצרמר בנושא היסטוריה ובנושא מדינות. אתם מוזמנים לתרום לוויקיפדיה ולהרחיב אותו.
לנצ'יה Omicron

לנצ'יה Omicron (באיטלקית: Lancia Omicron) הוא אוטובוס מתוצרת יצרנית הרכב האיטלקית "לנצ'יה" אשר יוצר בין השנים 1927–1936. דגם ה"לנצ'יה Omicron" יוצר על ידי חטיבת "לנצ'יה כלי רכב תעשייתיים" (Lancia Veicoli Industriali) (ספ'). סך הכול יוצרו 601 יחידות. בסיס גלגלים קצר - 5.125 מטר (אורך הרכב 8.30 מטר, דגם "C") בסיס גלגלים ארוך - 5,920 מטר (אורך הרכב 9,530 מטר), דגם "L") מנוע בנזין - 6 צילינדרים מנוע דיזל (משנת 1933) אוטובוס עירוני 286 יחידות שירתו את העיר רומא 2 דלתות סדרה ראשונה (יוצר בין השנים 1928-1930) סדרה שנייה (יוצר בין השנים 1931-1935) "לנצ'יה Omicron" "לנצ'יה Omicron" "לנצ'יה Omicron" "לנצ'יה Omicron" "לנצ'יה Omicron" "לנצ'יה Omicron" "לנצ'יה Omicron" לנצ'יה 140 לנצ'יה רו לנצ'יה Esagamma לנצ'יה ג'וטה מדיה וקבצים בנושא לנצ'יה Omicron בוויקישיתוף לנצ'יה Omicron, סרטון באתר יוטיוב "לנצ'יה Omicron" cnhindustrialvillage.com/EN/Pages/historical-vehicle-lancia-omicron "לנצ'יה Omicron" dictionnaire.sensagent.leparisien "לנצ'יה Omicron" archive.commercialmotor.com/article/4th-december-1928/6/the-lancia-omicron "לנצ'יה Omicron" popflock.com/learn?s=Lancia_Omicron
נמנמן ננסי סיני

נמנמן ננסי סיני (שם מדעי: Typhlomys cinereus) הוא מין של מכרסם יחיד בסוגו ממשפחת הנמנמנים האוריינטלים הנמצא בסין ווייטנאם. אורכו של הנמנמן הננסי הסיני הוא כ-67 עד 90 מ"מ עם זנב שגדול פי כאחת וחצי פעמים מאורך גופו. יש לו אוזניים בולטות, כמעט ללא שיער ושפם לבן. הפרווה שעל גבו בצבע אפרפר-חום כהה וחלקיו התחתונים הם אפורים עם שיערות בעלות קצוות לבנים. הנמנמן הננסי הסיני נפוץ בווייטנאם ובמחוזות הסיניים: אנחווי, פוג'יין, גואנגשי, גוויג'ואו, חוביי, חונאן, ג'יאנגשי, שאאנשי, סצ'ואן, יונאן וג'ג'יאנג. הנמנמן הננסי הסיני חי באזורי יערות על הרים, כולל יערות במבוק, שם הוא מטפס על עצים. הוא יכול גם לחפור מחילות, אבל הוא לא עיוור (בשונה ממינים אחרים מסוגו). הוא ניזון מחלקים שונים של צמחים, כולל עלים, גבעולים, פירות וזרעים. ידוע מעט על הרבייה של מין זה. נקבות הן בעלות ארבע פטמות ונמצאו נקבות בהריון שהיו בעלות שניים עד ארבעה עוברים. הוא עשוי להשתמש בגלי קול לצורך התמצאות בפעילויות ליליות. הנמנמן הננסי הסיני נוטה להתבודד ונצפה רק לעיתים רחוקות, אז אוכלוסייתו יכולה להיות גדולה יותר מהמשוער. הוא נצפה בסביבה של יער ראשוני אבל לא נצפה מתגורר ביער משני. מספר פארקים לאומיים ועוד אזורים מוגנים נמצאים בתוך הטווח שלו, ולא זוהו שום איומים על אוכלוסייתו. עקב כך, האיגוד הבינלאומי לשימור הטבע העריך את מצב השימור של המין כ-"ללא חשש". מדיה וקבצים בנושא נמנמן ננסי סיני בוויקישיתוף נמנמן ננסי סיני, באתר ITIS (באנגלית) נמנמן ננסי סיני, באתר NCBI (באנגלית) נמנמן ננסי סיני, באתר Animal Diversity Web (באנגלית) נמנמן ננסי סיני, באתר האנציקלופדיה של החיים (באנגלית) נמנמן ננסי סיני, באתר GBIF (באנגלית) נמנמן ננסי סיני באתר הרשימה האדומה של IUCN Andrew T. Smith; Yan Xie (2008). A guide to the mammals of China. Princeton University Press. pp. 208–209. ISBN 978-0-691-09984-2. Typhlomys cinereus (Chapa Pygmy Dormouse, Chinese Pygmy Dormouse, Sort-furred Tree Mouse), www.iucnredlist.org Bittel, Jason. "This Echolocating Dormouse Could Reveal the Origins of One of Nature's Coolest Superpowers". Smithsonian (באנגלית). נבדק ב-2018-04-09.
דוד ספדה

דוד ספדה (בספרדית: David Zepeda, נולד ב-19 בספטמבר 1973) הוא שחקן ודוגמן מקסיקני. ספדה נולד בנוגלס כאחד מארבעה בנים. בשנת 2000 הוא השתתף כנציג מקסיקו בתחרות יופי בשם "מנהאנט אינטרנשיונל" Manhunt) International) שם נבחר לסגן הראשון. ב-2002 שיחק בפרק של הסדרה "משפחה אמריקאית" ששודרה ב-PBS העוסקת במשפחה לטינית המתגוררת בלוס אנג'לס, ב-2003 שיחק בסרט ההמשך לסרט האימה ג'יפרס קריפרס ובנוסף הוא הופיע בתפקידי אורח בסדרות האמריקאיות "ER", "מונק" ו"באפי ציידת הערפדים", ב-2004 הופיע בעירום בסצנת מין בסרט "Desnudos". בשנת 2007 גילם את הדמות הראשית בטלנובלה "Acorralada" של תאגיד השידור האמריקאי Univision; ספדה גילם את דמותו של מקסימיליאנו "מקס" אירזאבל, לצד השחקנים פרנסס אונדיוויילה וויליאם לוי. בשנת 2009 שיחק את דמות אחיו למחצה של ויליאם לוי והנבל הראשי בטלנובלה "כישוף". בשנת 2010 שיחק את אחד התפקידים הראשיים בטלנובלה "אשת הברזל". בשנת 2011 כיכב בתפקיד הראשי בטלנובלה "כוחו של גורל" לצדם של גבריאל סוטו ומייקל רונדה, ובשנת 2012 שיחק בטלנובלה "תהום של תשוקה" בתפקיד דמיאן. בשנת 2017, ספדה שיחק בטלנובלה ״החיים הכפולים של אסטלה קריו״ בתפקיד הראשי של ריאן קבררה. בשנת 2018 החל לככב בטלנובלה "באהבה אין חוקים" בתפקיד ריקרדו, לצד אנה ברנדה קונטררס. ב-2019 עלתה העונה השנייה לשידור, ונכון ל-2021 מתוכננת עונה שלישית. בשנת 2020 שיחק בתפקיד הראשי של אלברו פאלקון בטלנובלה "לנצח את הלב" של רשת הטלוויזיה לס אסטרלס אשר נמצאת בבעלות של טלוויסה. באותה שנה הצטרף לצוות השחקנים בעונה השנייה של הטלנובלה "אישה רעה" מבית הערוץ של טלמונדו. בשנה זו גם ביצע הופעת אורח בטלנובלה "Médicos, línea de vida" בדמותו של ריקרדו בוסטמנטה. בשנת 2021 החל לגלם את הדמות הראשית 'ויסנטה רמירז פרז' בטלנובלה "אהבה ומזל". בשנת 2022 שיחק את הדמות ג'רונימו גארידו בטלנובלה "Vencer la ausencia". בשנת 2023 שיחק בתפקיד הראשי בטלנובלה "Pienso en ti" בתור חוזה אנחל סנטיאגו לצדם של דולסה מריה ויולנדה ונטורה. הוא גם דגמן הלבשה תחתונה לקלווין קליין. מדיה וקבצים בנושא דוד ספדה בוויקישיתוף דוד ספדה, ברשת החברתית פייסבוק דוד ספדה, ברשת החברתית אקס (טוויטר) דוד ספדה, ברשת החברתית אינסטגרם דוד ספדה, ברשת החברתית טיקטוק דוד ספדה, במסד הנתונים הקולנועיים IMDb (באנגלית) דוד ספדה, באתר AllMovie (באנגלית) דוד ספדה, באתר בילבורד (באנגלית)
מגנתריאון

מגנתריאון (שם מדעי: Megantereon) הוא סוג נכחד של חתול מקבוצת השנחרבים שחי ברחבי אפריקה, אירואסיה ואמריקה הצפונית. המאובנים הקדומים ביותר שלו הגיעו לגיל 5 מיליון שנה וכנראה שהוא נכחד במיליון האחרון. היצור דמה לסמילודון הענקי אך היה קטן יותר וייתכן שהיה מאבותיו שהיגרו מאסיה. הוא דמה במראהו ליגואר והגיע לאורך 72 ס"מ ולמשקל 90–150 ק"ג. הדגימות הגדולות ביותר הגיעו מצרפת ומהודו בגובה של 72 ס"מ בכתפיים ומשקל של 150 ק"ג. היו לו ניבי חרב ענקיים איתם יכל להרוג את טרפו. היו לו כתפיים רחבות אך זנבו היה קטן. היצור היה יכול לזנק לגובה ולהפיל טרף עם חבטה מכפותיו העצומות אך לא היה מהיר. לא נמצאו עורות של היצור אך כנראה שהוא היה מכוסה פסים או חברבורות בדומה ליגואר המודרני. הוא היה טורף על של תקופתו וטרף מכפילי פרסה, סוסיים קדומים וגורי קרנפים ובעלי חדק שונים. הוא לא נעץ את שיניו בטרף מאחר שהשיניים היו עדינות ועלולות להישבר כך אלא הפיל את הטרף לארץ ונעץ בו שיניים כדי לחסום את קנה הנשימה או לפצוע אותה אנושות. לא ברור אם הוא צד לבדו או בלהקה. מדיה וקבצים בנושא מגנתריאון בוויקישיתוף מגנתריאון, באתר האנציקלופדיה של החיים (באנגלית) מגנתריאון, באתר GBIF (באנגלית)
הברית הדמוקרטית (דרום אפריקה)

הברית הדמוקרטית (Democratic Alliance, בראשי תיבות DA) היא מפלגת מרכז ליברלית בדרום אפריקה המהווה לאופוזיציה הרשמית של מפלגת השלטון הקונגרס הלאומי האפריקאי (ANC). המנהיג הנוכחי הוא ממוסי מיימנה, שהחליף את מי שהייתה ראש העיר של קייפטאון וראש ממשלת הכף המערבי הלן זילה ב-10 במאי 2015. המפלגה היא מפלגת מרכז, אף שיש שמייחסים לה השתייכות למחנה המרכז-שמאל או מרכז-ימין. המפלגה חברה בארגון האינטרנציונל הליברלי ורשת אפריקה הליברלית. המפלגה יונקת את שורשיה מהמפלגה הפרוגרסיבית שהוקמה ב-1959 והייתה למפלגה המתנגדת לאפרטהייד. המפלגה אימצה את השם הנוכחי, ב-24 ביוני 2000. מרכז הכובד הפוליטי של המפלגה הוא בכף המערבי, אחד מתשעת המחוזות של דרום אפריקה וזו המפלגה היחידה שהצליחה להגדיל את חלקה בהצבעה בכל הבחירות הלאומיות מאז 1994. זו המפלגה הכי רב-גזעית בדרום אפריקה, שואבת תמיכה בעיקר מדוברי אפריקאנס ואנגלית (80%+) וממצביעים מעל גיל 35 (65%+). ליברליזם דמוקרטיה ליברלית מדיה וקבצים בנושא הברית הדמוקרטית בוויקישיתוף אתר האינטרנט הרשמי של הברית הדמוקרטית (באנגלית) הברית הדמוקרטית, ברשת החברתית פייסבוק הברית הדמוקרטית, ברשת החברתית אקס (טוויטר) הברית הדמוקרטית, ברשת החברתית אינסטגרם הברית הדמוקרטית, באתר אנציקלופדיה בריטניקה (באנגלית) Focus on Gordhan and Manuel, John Matisonn, 29 April 2009, "Many DA policies are to the left of Cope [itself a centre-left party]" A critique of the Democratic Alliance, Frans Cronje, South African Institute of Race Relations, november 2008 " the DA whose centre-right position in South African politics could now face a credible challenge for the first time" "The supporter profiles of SA`s three largest parties - Ipsos - NEWS & ANALYSIS - Politicsweb". www.politicsweb.co.za. ערך זה הוא קצרמר בנושא מפלגות ובנושא דרום אפריקה. אתם מוזמנים לתרום לוויקיפדיה ולהרחיב אותו.
איסאייס פלסי

איסאייס פלסי (בספרדית: Isaías Pleci;‏ 27 באוקטובר 1907 בואנוס איירס – 27 בדצמבר 1979 בואנוס איירס) היה שחמטאי יהודי-ארגנטינאי פלסי השתתף פעמים רבות באליפות ארגנטינה בשחמט. ב-1929 וב-1930 איסאייס פלסי זכה באליפות. בשנת 1928, 1932 ו-1935 הוא זכה במקום השני. במהלך הקריירה הוא השתתף בתחרויות בעיקר בדרום אמריקה. בשנת 1935 איסאייס פלסי היה סגן-אלוף דרום אמריקה, ובשנת 1936 זכה באליפות. לאחר שנות ה-40 של המאה ה-20 השתתף בתחרויות בודדות. בשנת 1965 הוענקה לו דרגת אמן בינלאומי. בין השנים 1935 ל-1939 השתתף איסאייס פלסי ב-3 אולימפיאדות שחמט: איסאייס פלסי, באתר צ'סגיימס (באנגלית) Isaías Pleci - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים ובנושא ארגנטינאים. אתם מוזמנים לתרום לוויקיפדיה ולהרחיב אותו.
ים אמונדסן

ים אמונדסן הוא ים שולי של האוקיינוס הדרומי הנמצא מערבית לאנטארקטיקה, לחופי ארץ מרי בירד. כף פלאיינג פיש שבאי ת'רסטון הוא הגבול בין ים אמונדסן לים בלינגסהאוזן הסמוך לו מצפון. מדרום לים אמונדסן שוכן ים רוס. המשלחת הנורווגית של השנים 1928–1929 תחת הקפטן נילס לארסן החליטה לקרוא לים זה על שם מגלה הארצות הנורווגי רואלד אמונדסן, שהיה מגלה הארצות הראשון שהגיע לקוטב הדרומי. מפרץ פיין איילנד ומפרץ ראסל חוצצים בין ים אמודסן ויבשת אנטארקטיקה. מדיה וקבצים בנושא ים אמונדסן בוויקישיתוף Airborne Geophysical Survey of the Amundsen Embayment Subglacial Topography of the Amundsen Sea Embayment Thinning Antarctic ice needs improved monitoring to reduce uncertainty over sea-level rise, University of Texas at Austin, March 28, 2007 ים אמונדסן, באתר מערכת מידע גאוגרפי לשמות, הסקר הגאולוגי של ארצות הברית
Don't Go Away

"Don't Go Away" (מאנגלית: אל תלך) הוא שיר של להקה הרוק האנגלית אואזיס מתוך אלבומם השלישי, Be Here Now, שנכתב על ידי הגיטריסט הראשי של הלהקה נואל גלאגר. השיר הוצא לאור כסינגל מסחרי רק ביפן, שהגיע למיקום שיא 48 במצעד Oricon, וכסינגל שיווקי בארצות הברית, יפן ואירופה. בארצות הברית זכה להצלחה, והגיע למקום 5 במצעד הפזמונים "Billboard Hot Modern Rock Tracks" בסוף 1997. זה היה הלהיט העיקרי הגדול האחרון של הלהקה בארצות הברית עד שחרור הלהיט "The Shock of the Lightning" ב-2008. למרות ש-"Don't Go Away" הופיע בפעם הראשונה בשנת 1997, מקורו עוד בשנת 1993, כאשר אואזיס בילתה זמן עם להקת הרוק "The Real People" בסטודיו שלהם בליברפול. "Don't Go Away" היה כלול באוסף של שירים שנכתבו באותה תקופה תחת חסותם של האחים גריפית' (שירים נוספים באוסף הם "Columbia", "Rock 'n' Roll Star", "Rockin' Chair" ואחרים). ליאם גלאגר טוען כי בכה תוך כדי הקלטת השיר, כתוצאה מכך שחשב על "דבר מסוים". בראיון ב-1997, אמר "אני רק חשבתי 'לעזאזל עם זה, אני לא יכול לשיר את השיר הזה ואני צריך ללכת ולהתאפס על עצמי". לאחר ששמע שוב את השיר הוא מודה שהוא מאוד גאה בקול שלו בביצוע. ב-1997, בריאיון לקידום האלבום Be Here Now, נואל גלאגר אמר על השיר: "זה שיר מאוד עצוב על חוסר הרצון לאבד מישהו קרוב. את הנושא הגשר בשיר אילתרתי על המקום -- מעולם לא חשבתי על המילים עד ליום שבו הקלטנו אותו: 'Me and you, what's going on?/ All we seem to know is how to show/ The feelings that are wrong'. זה בעקבות ריב. עגום למדי". "שמנו את הפלוגלהורן של ברט בכרך כי הוא היה מאסטר של שירי פרידה. אני עשיתי את כל מערכות המיתרים. ניסיתי לשמור אותם פשוטים ככל האפשר. אני אוהב את הדרך מארק בולאן השתמש בהם ב-Children of the Revolution. אנשים זוכרים את קטעי המיתרים כקטעי הוק נפרדים, אתה יודע. אתה פשוט לא רוצה להשתמש בהם באופן מרופש". על העטיפה של הסינגל מופיע הבניין הישן של נמל התעופה ליברפול ג'ון לנון. נמל התעופה מפורסם בסצנה שבה אלפי מעריצים היסטריים בירכו הביטלס על שובם לליברפול ברוחה של הביטלמניה. לאחר שננטש, הפך עם הזמן למלון. המטוס המופיע על העטיפה הוא אוורו לנקסטריאן. הגרסה החיה של "Cigarettes & Alcohol" הוקלטה ב-14 בדצמבר 1997 במרכז תערוכת G-MEX בעיר ביתם של אואזיס, מנצ'סטר. "Sad song" הופיע במקור כשיר בונוס על הוצאת התקליט של אלבום הראשון של אואזיס, Definitely Maybe. הוא הופיע גם על מהדורת התקליטור היפנית של Definitely Maybe. גרסת 'Warchild' של השיר "Fade Away" היא מהאלבום, The Help Album, שהוקלט בספטמבר 1995. הרכב השיר הוא: נואל, שירה, אורחים , ג'וני דפ על גיטרה, קייט מוס על תוף מרים וליאם ליסה המורי בקולות הרקע. כל ההכנסות מאותו השיר נתרמו לארגון הצדקה Warchild העוזר לילדים החיים באזורים הנמצאים במלחמה או מחלוקת. מידע על היצירה "Don't Go Away" באתר מיוזיק בריינז מידע על הסינגל "Don't Go Away" באתר מיוזיק בריינז Oasis (2) - Don't Go Away, Discogs (באנגלית) "Oasis". Billboard. נבדק ב-2018-04-09. McCarrol, Tony (2010). Oasis: The Truth, Blake Publishing ISBN 1843582465 MTV Uncut interview, New Year's Eve, 1997 Home, War Child, ‏2019-12-03 (באנגלית) (ארכיון) ללא קטע התופים הפותח את גרסת האלבום
דרך בגין

השם דרך בגין, על שם ראש ממשלת ישראל השישי מנחם בגין, עשוי להתייחס למספר נתיבי תחבורה בישראל. האם התכוונתם ל... דרך בגין בירושלים – כביש בגין ("שדרות מנחם בגין"), כביש עירוני החוצה את ירושלים, מספרו כיום 50 דרך בגין בתל אביב – דרך בגין (תל אביב) (בעבר נקראה "דרך פתח תקווה"), דרך ראשית בעיר תל אביב שדרות מנחם בגין (אשדוד)
דרכנו (שיר)

"דרכּנו" הוא שיר עברי שנכתב על ידי יענקל'ה רוטבליט והולחן על ידי יזהר אשדות. השיר בוצע לראשונה על ידי דני בסן בשנת 1989 וזכה להצלחה רבה לאחר שגרסת כיסוי שלו מ-2001 הייתה לחלק מפסקול הסדרה "הבורגנים". השיר נכתב בשנת 1986 על ידי יענק'לה רוטבליט והוקדש לאשתו אורנה, שהתמודדה עם מחלת ה-ALS ונפטרה כעשור לאחר מכן. הוא בוצע על ידי דני בסן ונכלל באלבומו "הילד שבי" בשנת 1989. השיר זכה להצלחה רבה לאחר שהיה חלק מפסקול הסדרה "הבורגנים" ששודרה בערוץ 2, ובוצע על ידי חני פירסטנברג ושרית וינו-אלעד. קובי בן עטר, יועץ מוזיקלי, הסביר בראיון מדוע בחר לשבץ את השיר בפרק הסיום של הסדרה: "הבמאי, איתן צור, סיפר לי על סצנה שמתרחשת בחתונה, ובה חברה טובה עושה מחווה לחתן ולכלה: היא שרה להם שיר שיש בו מסר מריר, אבל גם אופטימי. היא מזהירה אותם שהדרך לא זוהרת ולא קלה, אבל כדאי ללכת בה. זכרתי את הביצוע הכובש של דני בסן ואת הלחן של יזהר אשדות, והיה ברור לי שזה השיר שאבחר". השיר יצא כסינגל בשנת 2001 עוד לפני שידורו בסדרה. הוא הושמע רבות בתחנות הרדיו ומן הסינגל נמכרו כ-20 אלף עותקים, לאחר שהוקלט על ידי פירסטנברג ושרית וינו-אלעד. השיר נבחר כשיר השנה במצעד הפזמונים העברי השנתי לשנת תשס"ב (2002), של רשת ג' ובמצעד גלי צה"ל. השיר, שנכתב על ידי רוטבליט כשיר אישי, זוהה כשיר בעל משמעות לאומית בתקופת הפיגועים הגדולים שבוצעו בתחילת העשור הראשון של המאה ה-21 (האינתיפאדה השנייה). בריאיון לתקשורת התייחס ראש הממשלה אריאל שרון למצב הביטחוני הקשה תוך התייחסות לשיר באומרו "כמו ששרות שתי הבחורות הנחמדות מ'הבורגנים' את השיר של יענקל'ה רוטבליט וזוהר (יזהר) אשדות, לא קלה היא הדרך". מילות השיר באתר שירונט מיכל פלטי, שיר לשלום, שיר למלחמה, באתר הארץ, 16 באפריל 2002 דרכנו (אורכב 12.07.2016 בארכיון Wayback Machine) באתר המחווה ליענקל'ה רוטבליט אפשר להירגע: שיר השנה הוא "דרכנו", באתר ynet, 9 בספטמבר 2002 שמואל מוניץ, זה מצטלם כמו מלחמה: בחזרה לפסקול האינתיפאדה השנייה, באתר מקור ראשון רינת גור-נחום, שיר הבורגנים, באתר ynet, 6 במרץ 2002
מגלוגרפטוס

מגלוגרפטוס (שם מדעי: Megalograptus) הוא סוג של עקרב ימי מתור האורדוביק שחי לפני 449-433.8 מיליון שנה. מאובניו נמצאו באוהיו, למעט המין Megalograptus alveolatus שנמצא בווירג'יניה. המגלוגרפטוס היה מעקרבי המים המוקדמים ביותר שנמצאו. הוא תואר ב-1874 ומשמעות שמו הוא: "גרפוליט ענק", מאחר שסברו שמדובר על מאובני גרפטוליטים (Graptolithina). יצור זה היה טורף אימתני שהיה קרוב רחוק של העכבישים והעקרבים המודרניים. הוא הגיע לאורך 1.2 מטרים והיה בעל צבתות גדולות בעלות דוקרנים רבים. הוא שט במים עם גפי השחייה הארוכים שבצידי גופו והיה מסוגל להלך על קרקעית הים. היה לו זנב שטוח וגוף שדמה לגוף הלובסטר. מבנה הצבתות שלו היה משונה מאוד ונועד למנוע מטרף שלכד לברוח וכן לפצוע את הטרף. הוא ניזון מחסרי חוליות ימיים שונים כמו רכיכות, קווצי עור, תולעים ואלמוגים ואולי גם מחולייתנים פרימיטיביים. לא ברור אם הוא שחה לעבר טרפו או המתין לו במארב. קבוצה של יצורים אלה הופיעה בסדרה מפלצות ים שם הם נמשכים לנבלה של איסוטלוס אך אחד מהם נטרף על ידי קמרוצרס. פנטקופטרוס - סוג קרוב וגדול בהרבה. מדיה וקבצים בנושא מגלוגרפטוס בוויקישיתוף מגלוגרפטוס, באתר GBIF (באנגלית)
מוריץ פון דרבר

גנרל מוריץ פון דרבר (בגרמנית: Moritz von Drebber; ‏ 12 בפברואר 1892 – 30 במאי 1968), היה מפקד בכיר בורמאכט שפיקד על כוחות במלחמת העולם השנייה, ונפל בשבי בקרב סטלינגרד. דרבר נולד ב-12 בפברואר 1892 באולדנבורג, שהשתייכה לאימפריה הגרמנית. בשנת 1911 התגייס לצבא הגרמני הקיסרי, והצטרף לרגימנט הרגלים ה-91 (אולדנבורג). עם פרוץ מלחמת העולם הראשונה הועבר דרבר לרגימנט המילואים ה-79, ובספטמבר 1914 הוא נפצע בקרבות. לאחר החלמתו פיקד דרבר על פלוגת מקלעים, ובהמשך הוא הועבר לגדוד הסער ה-17. בשנת 1918 חזר דרבר לרגימנט הרגלים ה-91, שהיה חלק מהדיוויזיה ה-19, ולחם עמו עד תום המלחמה. על פעולותיו בקרבות קיבל דרבר את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918. לאחר המלחמה הצטרף דרבר למשטרה, ומילא בה תפקידי פיקוד ומטה. ב-1 בנובמבר 1932 הוא הועלה לדרגת מיור, וב-1 בינואר 1934 הוא מונה למדריך באקדמיה המשטרתית. ב-1 באוקטובר 1934 עבר דרבר לוורמאכט, וב-1 ביוני 1935 הועלה לדרגת אוברסט לוטננט. ב-15 באוקטובר 1935 הוא מונה למפקד הגדוד ה-2 ברגימנט הרגלים ה-58, וב-1 בינואר 1938 הוא מונה למפקד בסיס האימונים בקוזל. עם פרוץ מלחמת העולם השנייה מונה דרבר למפקד רגימנט הרגלים ה-327, שהיה חלק מהדיוויזיה ה-239, ולחם עמו במהלך המערכה בפולין כחלק מהקורפוס ה-8. ב-20 באפריל 1940 הועלה דרבר לדרגת אוברסט, ובמהלך המערכה על צרפת לחם עם הרגימנט כחלק מהדיוויזיה ה-239 במסגרת הקורפוס ה-33. במהלך מבצע ברברוסה לחם דרבר עם הרגימנט שבפיקודו כחלק מהדיוויזיה ה-239 במסגרת הקורפוס ה-11, וב-1 באוגוסט 1941 הוא נפצע קשה בראשו. ב-2 באוקטובר 1941 הוא מונה שוב למפקד רגימנט הרגלים ה-327, וב-26 בדצמבר 1941 הוענק לו עיטור הצלב הגרמני בזהב. ב-20 בינואר 1942 מונה דרבר למפקד רגימנט הרגלים ה-523, שהיה חלק מהדיוויזיה ה-297, וב-30 ביוני אותה שנה הוא קיבל על פעולותיו את עיטור צלב האבירים של צלב הברזל. במהלך מתקפת הקיץ הגרמנית בשנת 1942, לחם דרבר עם כוחותיו יחד עם שאר הדיוויזיה כחלק מהקורפוס ה-51, ולאחר מכן כחלק מקורפוס הפאנצר ה-24 במסגרת הארמייה השישית. בספטמבר הועברה הדיוויזיה תחת פיקוד הקורפוס ה-4 שהיה חלק מארמיית הפאנצר הרביעית, והחל מדצמבר חלק מהארמייה השישית, ולחמה בקרב סטלינגרד. ב-17 בינואר 1943 מונה מקס פפר למפקד הקורפוס ה-4, ודרבר מונה במקומו למפקד הדיוויזיה ה-297. ב-21 בינואר הועלה דרבר לדרגת גנרל מיור, וב-25 בינואר נכנע דרבר יחד עם שרידי הדיוויזיה ונלקחו לשבי. באוקטובר 1949 שוחרר דרבר מהשבי, ולאחר מכן הוא התגורר באולדנבורג, עד למותו ב-30 במאי 1968. מוריץ פון דרבר באתר lexikon-der-wehrmacht (בגרמנית)
איסוטלוס

איסוטלוס (שם מדעי: Isotelus) הוא סוג נכחד של טרילוביט מהאורדוביק שנמצא ברחבי ארצות הברית ובדרום קנדה. הוא המאובן הלאומי של אוהיו. טרילוביט זה היה הטרילוביט הגדול ביותר שנמצא, ייתכן שלצד האוגיגינוס, כשהגדול ביותר היה המין Isotelus rex. הוא הגיע לאורך 700 מ"מ ורוחב של 400 מ"מ. ליצור היה מגן ראשחזה רחב עם פתחי עיניים שקועים ו"צלעות" חיצוניות עבות מאוד. הגוף היה בצורה אליפסית. ייתכן שהיו ליצור מחושים ארוכים בחייו ששרידיהם לא נראים במאובנים שנמצאו. יצור זה חי בדומה לחסילונים של היום והיה מכוסה בחול בו הוא סינן את מזונו. גופו הקשיח הגן עליו. טרטספיס - טרילוביט גדול נוסף מהדבון רדליצ'יה - טרילוביט גדול שחי בקמבריון מדיה וקבצים בנושא איסוטלוס בוויקישיתוף איסוטלוס, באתר האנציקלופדיה של החיים (באנגלית) איסוטלוס, באתר GBIF (באנגלית) איסוטלוס, באתר אנציקלופדיה בריטניקה (באנגלית)